**Есжанов Өміртай Қайырбекұлы**

Қашанда қызығы мен қиындығы қатар жүретін бұл өмірдің бұлтарысы көп, бұралаң ұзақ жолында таңдаған мамандығыңыздың қыры мен сырын шебер меңгеріп, бүгінде ауылымыздың ардақты ұстаз ардагеріміз Есжанов Өміртай Қайырбекұлы 70 жасқа толып отыр. Өзіңіз басқарған мектеп ұжымы Сізді үлкенге ілтипатты іні, кішіге қамқор аға, қатарластарыңызда адал дос бола білген ізгі жүректі азамат, еңбекте беделді маман, абыройлы жетекші, қаталдығы мен әділдігі жарасқан білікті басшы болған Есжанов Өміртай Қайырбекұлы

**1952 жылы 9 қыркүйекте** Жылымды ауылында дүниеге келді.

**1957 жылы қыркүйектің бірінші жұлдызында** Жылымды сегізжылдық мектебіне 1-сыныпқа қабылданып, 1965 жылы 8 сыныпты бітірді.

**1967-1969 жылдары** Көкшетау қаласындағы облыстық мектеп интернатында оқып орта білім алды.

**1969-1972 жылдары** Бұлақ совхозында жұмыс істеп, 1972-1974 жылдары Германияда әскери борышын танкист болып өтеп келді.

**1974-1979 жылдары** Бұлақ совхозында механизатор болып еңбек етті.

**1978 жылы** Марал Ғалиянұрқызымен отбасын құрды.

**1979 жылы** Жылымды орталау мектебіне дене шынықтыру пәнінің мұғалімі болып жұмысқа орналасты.

**Жұмыстан қол үзбей 1980 жылы** Алматыдағы Қазақтың Абай атындағы педагогикалық институтына оқуға түсіп, тарих мамандығы бойынша **1985 жылы**бітіріп шықты.

**1987-1995 жылдар** аралығында Жылымды сегіз жылдық мектебінде оқу ісі меңгерушісі болып жұмыс атқарды.

**1995 жылдан 2016 жыл аралығында** Жылымды негізгі мектебінің басшысы болып жұмыс атқарды.

Бүгінгі таңда зейнеткерлік демалыста, үш ұлды өмірге әкеліп,үш келінді болып, жеті немере сүйіп отыр.

Әріптестеріңіз Сізді ақылман басшы, іскер ұйымдастырушы, жарқын бастамалардың қолдаушысы ретінде ерекше бағалап, құрмет тұтады. Бүгінгідей мерейлі сәтте Сізге ақ ниетпен мықты денсаулық, қажымас күш-қайрат, ортаймас несібе-дәулет тілейміз. Әрдайым отбасыңыз аман, жүзіңіз жарқын, мерейіңіз үстем болсын!

Өзіңізге қонар бақтың баяндысын, бітер дәулеттің көл-көсірлігін, келер ырыстың ысырап болмауын, жүрек гүлінің мәңгі солмауын, шаңырағыңызға шаттықтың орнауын, Тәңірдің шексіз қолдауын тілейміз! Әрқашан осы жігерлі, қуатты қалпыңыздан таймай,

Алланың жасын жасай беріңіз!